Četru kontinentu čempionāts daiļslidošanā

Četru kontinentu čempionāts daiļslidošanā ir ikgadējas daiļslidošanas sacensības, ko rīko Starptautiskā slidošanas asociācija (ISU). Sacensības parasti norisinās janvārī vai februārī un ir vienas no kopumā četrām ikgadējām daiļslidošanas sacensībām, kas tiek rīkotas ISU paspārnē (pārējās trīs ir Eiropas, Pasaules, un Pasaules čempionāts junioriem). Sacensību nosaukums attiecas uz Āfriku, Ameriku, Āziju un Okeāniju (četrām pasaules daļām, kas ir atspoguļotas olimpiskajos apļos, neskaitot Eiropu). Medaļas tiek sadalītas četrās disciplīnās – vīriešu un sieviešu vienslidojumos, pāru slidojumos, kā arī dejās uz ledus.

Vēsture 
Čempionāts tika izveidots 1999. gadā, lai nodrošinātu daiļslidotājiem, kas pārstāv valstis ārpus Eiropas, līdzīga līmeņa čempionātu daudz senākajam Eiropas čempionātam daiļslidošanā.

Vēsturiski čempionātā pamatā dominē tikai četras valstis - Kanāda, Ķīna, Japāna un ASV, kuras līdz šim kopumā ir ieguvušas 236 no 240 iespējamām medaļām. Kazahstāna, Uzbekistāna, Dienvidkoreja un Ziemeļkoreja ir vienīgās valstis, neskaitot augstākminētās, kuras ir izcīnījušas vietu uz goda pjedestāla, katrai iegūstot pa medaļai.

Dalība 
Lai piedalītos šajā čempionātā, daiļslidotājiem ir jāpārstāv kāda ISU dalībvalsts, kas atrodas ārpus Eiropas subkontinenta. Katra dalībvalsts var deleģēt līdz pat trim sportistiem vai komandām katrā disciplīnā, atbilstoši iegūtajam minimālajam TES (tehnisko elementu vērtējumam) pašreizējā vai iepriekšējā sezonā. Katra dalībvalsts var izvēlēties to pārstāvošos daiļslidotājus pēc saviem ieskatiem. Tāpat kā citos ISU pieaugušo čempionātos sportistiem ir jābūt sasniegušiem 15 gadu vecumu līdz iepriekšējā gada 1. jūlijam.

Sākot ar 2018. gadu, čempionātā drīkst piedalīties sekojošas valstis: Amerikas Savienotās Valstis, Apvienotie Arābu Emirāti, Argentīna, Austrālija, Brazīlija, Dienvidāfrika, Dienvidkoreja, Filipīnas, Honkonga, Indija, Indonēzija, Japāna, Jaunzēlande, Kambodža, Kanāda, Kazahstāna, Kirgizstāna, Ķīna, Malaizija, Maroka, Meksika, Mongolija, Singapūra, Taivāna, Taizeme, Uzbekistāna un Ziemeļkoreja.

Medaļu ieguvēji

Vīrieši

Sievietes

Pāri

Dejas uz ledus

TV pārraides 
Čempionāta pārraides Eiropā nodrošina Eurosport.

Atsauces

Ārējās saites 

 ISU

Četru kontinentu čempionāts daiļslidošanā
Daiļslidošanas čempionāti